**Біз назар аударатын нәрсе біздің кім болатынымызды анықтайды**

***«Ал енді, бәріміз бетімізді бүркемей, ашық түрде Иеміздің салтанатты ұлылығына айнадан көргендей мұқият көз жібереміз. Осылайша Ол бізді Өзіне ұқсатып, өзгертіп келеді. Сол арқылы Оның салтанатты ұлылығы барған сайын бізден көбірек көрініс табады. Бұл Иемізден — Киелі Рухтан келеді.»***

***(Қорынттықт. 2-хат 3:18)***

Джон Рускин бірде былай айтқан екен: «Кез келген нәрседен әдемі бір нәрсені көру мүмкіндігін жіберіп алмаңыз, өйткені сұлулық – бұл Құдайдың қолжазбасы».

Сұлулық адамды өзіне тартады, өйткені ол адам табиғатына тән нәрсе. Әлемнің қай жерінде болсақ та, біз көрген сұлулық арқылы тірі болудың маңыздылығын түсіне аламыз. Суретші Рик Деланти табиғатта кездесетін кез келген сұлулық Құдайдың табиғатының көрінісі деп түсіндіреді.

Біз әдетте сұлулыққа тартыламыз, өйткені ол бізді барлық әдемі нәрселердің жаратушысы Құдайға, Оны жақыннан танып білуге итермелейді. Шын мәнінде қанағаттанарлық, әдемі өмірге ие болу үшін біз Құдайдың кішіпейілділігін, мейірімділігін, даналығын және сүйіспеншілігін білуіміз керек.

Құдай сізге өзінің сұлулығын ашқысы келетін және сізді көбірек Оған ұқсайтын етіп өзгерткісі келетін бір процесс бар. Киелі кітап мұны күнәмізді мойындау арқылы жасай алатынымызды айтады; ол бұл процесті «күнә пердесін жою» деп атайды, бұл перде бізді Құдайдың кім екенін және біздің шын мәнінде кім екенімізді көруге кедергі келтіреді. Бұл пердені жою арқылы ғана біз Құдайдың сұлулығын көрсететін жаңа адамдарға айнала аламыз. Киелі кітапта былай делінген: «Ал енді, бәріміз бетімізді бүркемей, ашық түрде Иеміздің салтанатты ұлылығына айнадан көргендей мұқият көз жібереміз. Осылайша Ол бізді Өзіне ұқсатып, өзгертіп келеді. Сол арқылы Оның салтанатты ұлылығы барған сайын бізден көбірек көрініс табады. Бұл Иемізден — Киелі Рухтан келеді.» (Қорынттықтарға 2-хат 3:18).

Бүгін Құдайдан Өзінің сұлулығын көрсетуін сұраңыз. Құдай сұрағандардың бәріне Өзін танытқанды жақсы көреді!